योगेंद्र यादव बोले 'कश्मीरियों का दर्द मेरा अपना दर्द है' तो बॉलीवुड प्रोड्यूसर ने यूं कसा तंज  
जम्मू-कश्मीर के मु्द्दे पर ट्विटर पर छिड़ी वजह
योगेंद्र यादव को दिया जवाब
सोशल मीडिया पर वायरल हो रहा है ट्वीट
जम्मू-कश्मीर में बन रहे हालातों को लेकर नेताओं के साथ-साथ बॉलीवुड की हस्तियां भी लगातार कमेंट कर रही हैं. हाल ही में जम्मू-कश्मीर को लेकर 'एक्सीडेंटल प्राइम मिनिस्टर (Accidental Prime Minister)' के को-प्रोड्यूसर अशोक पंडित (Ashoke Pandit) ने स्वराज अभियान पार्टी के नेता योगेंद्र यादव (Yogendra Yadav) के ट्वीट का जवाब दिया है, जो सोशल मीडिया पर जमकर वायरल हो रहा है. दरअसल, नेता योगेंद्र यादव ने कश्मीर के मुद्दे को लेकर ट्वीट करते हुए लिखा, 'कश्मीर भारत का अभिन्न अंग है, कश्मीरियों का दर्द मेरा अपना दर्द है. स्वराज अभियान (और स्वराज इंडिया) ने अपनी स्थापना के समय से कश्मीर के सवाल पर यह प्रस्ताव स्वीकार किया था. आज हर भारतीय को यह पढ़ने की जरूरत है. एक अनुरोध: पढ़ें बिना राय ना बनाएं, सही लगे तो जरूर शेयर करें.'
हम पढ़ चुके हैं ! आपको पढ़ने लिखने की ज़रूरत है ! https://t.co/Gu3kMX8l9a

बॉलीवुड प्रोड्यूसर अशोक पंडित (Ashoke Pandit) ने योगेंद्र यादव (Yogendra Yadav) के इस ट्वीट को आड़े हाथों लिया और जवाब देते हुए लिखा, 'हम पढ़ चुके हैं ! आपको पढ़ने लिखने की जरूरत है !' अशोक पंडित सोशल मीडिया पर अपने खुलकर विचार रखते हैं. हाल ही में जम्मू-कश्मीर में पैदा हो रहे तनाव के हालातों को लेकर कांग्रेस मंत्री पी चिदंबरम के एक ट्वीट को रिट्वीट करते हुए उन्हें करारा जवाब दिया था. 
Somebody who had imposed Emergency in the country is giving lectures to the present regime who is trying to cure cancer which was caused by their leader #Pt.JawaharlalNehru. https://t.co/QQ41D0nWue
पी चिदंबरम ने ट्वीट करते हुए कहा था कि जम्मू और कश्मीर में जो नेता को घर में गिरफ्तार किए जा रहे हैं वो संकेत दे रहा है कि सरकार अपने उद्देश्यों को पूरा करने के लिए सभी लोकतांत्रिक मानदंडों और सिद्धांतों को चुनौती दे रही है. मैं घर में नजरबंदी की निंदा करता हूं. पी चिदंबरम के इस ट्वीट को लेकर अशोक पंडित ने लिखा, 'जिसने देश पर इमर्जेंसी लागू की थी वो वर्तमान शासन को लेकर आज लेक्चर दे रहे हैं जो कैंसर को ठीक करने की कोशिश कर रहे हैं, जो उनके नेता पंडित जवाहरलाल नेहरू की वजह से हुआ.'